เปโตรนาสทาวเวอร์

เปโตรนาสทาวเวอร์ (อังกฤษ: Petronas Towers; มลายู: Menara Berkembar Petronas) เป็นตึกระฟ้าคู่ 88 ชั้นที่สูงมากในกัวลาลัมเปอร์ ประเทศมาเลเซีย โดยมีความสูง 451.9 เมตร (1,483 ฟุต) อาคารนี้เคยเป็นตึกที่สูงที่สุดในโลกแทนที่เซียรส์ทาวเวอร์ในสหรัฐอเมริกา ใน ค.ศ. 1998 ถึง 2003 จนกระทั่งถูกทำลายสถิติโดยไทเป 101 ที่สร้างแล้วเสร็จใน ค.ศ. 2004 และเปโตรนาสทาวเวอร์เป็นตึกระฟ้าแฝดที่สูงที่สุดในโลก และเคยเป็นตึกที่สูงที่สุดในประเทศมาเลเซีย จนกระทั่งดิเอกซ์เชนจ์ 106 แซงขึ้นมาใน ค.ศ. 2019 เปโตรนาสทาวเวอร์เป็นแลนด์มาร์กสำคัญในกัวลาลัมเปอร์ ร่วมกับหอคอยกัวลาลัมเปอร์กับเมอร์เดกา 118 และสามารถมองเห็นได้ในหลายแห่งทั่วนคร ประวัติแและสถาปัตยกรรม ระบบโครงสร้างของเปโตรนาสทาวเวอร์เป็นรูปท่อในเค้าโครงแบบท่อที่คิดค้นโดยสถาปนิก Fazlur Rahman Khan การใช้โครงสร้างท่อสำหรับอาคารที่สูงมากเป็นปรากฏการณ์ที่พบได้ทั่วไป ตึกสูง 88 ชั้นสร้างด้วยคอนกรีตเสริมเหล็กเป็นส่วนใหญ่ โดยมีซุ้มเหล็กและกระจกที่ออกแบบให้คล้ายกับลวดลายที่พบในศิลปะอิสลาม ซึ่งเป็นภาพสะท้อนของศาสนาอิสลามในประเทศมาเลเซีย อิทธิพลของอิสลามอีกอย่างหนึ่งในการออกแบบคือภาพตัดขวางของอาคารตามรุบอุลฮิซบ์ แม้ว่าจะมีการเพิ่มส่วนวงกลมเพื่อตอบสนองความต้องการพื้นที่สำนักงาน คลังภาพ อ้างอิง แหล่งข้อมูลอื่น เว็บไซต์ทางการของเปโครนาสทาวเวอร์ Petronas Tower 1 on CTBUH Skyscraper Center Petronas Tower 2 on CTBUH Skyscraper Center Petronas Towers ที่ฐานข้อมูลโครงสร้าง (Structurae) Introduction and Overview of the Petronas Towers สารสนเทศภูมิศาสตร์เกี่ยวกับ เปโตรนาสทาวเวอร์ ที่ โอเพินสตรีตแมป